**Беларускі расследавальніцкі цэнтр** — незалежны сродак масавай інфармацыі, які спецыялізуецца на аналітычных жанрах журналістыкі. Цэнтр вырабляе пяць відаў кантэнту — журналісцкія расследаванні, антыфейк, а таксама аналітычныя рэпартажы, навінныя праграмы і эканамічныя агляды.

Гісторыя
--------

Беларускі расследавальніцкі цэнтр быў створаны ў 2018 годзе. Каманда БРЦ з’ехала з Беларусі ў 2021-м годзе, калі беларускія ўлады сталі актыўна рэпрэсаваць розныя СМІ і арыштоўваць журналістаў. Таксама разграмілі студыю БРЦ у Мінску, пасля чаго большая частка каманды выехала за мяжу.

29 чэрвеня 2021 года сайт БРЦ быў заблакаваны.

У кастрычніку 2022 года па заяве пракуратуры горада Мінска інфармацыйная прадукцыя Беларускага расследавальніцкага цэнтра, а таксама лагатыпы, якія змяшчаюць абрэвіятуру «BIC» і словы «Belarusian Investigative Center» былі прызнаныя «экстрэмісцкімі матэрыяламі».

У снежні 2022 г. Беларускі расследавальніцкі цэнтр далучыўся да Глабальнай сеткі журналістаў-расследавальнікаў[en]. Раней сёлета цэнтр стаў сябрам Цэнтра па даследаванні карупцыі і арганізаванай злачыннасці[en].

У верасні 2023 года Вярхоўны суд Беларусі прызнаў БРЦ экстрэмісцкай арганізацыяй.

Расследаванні
-------------

У студзені 2022 года Беларускі расследавальніцкі цэнтр разам з Re:Baltica, Delfi Estonia апублікаваў матэрыял-расследаванне, у якім паказалі трохразовы рост экспарту нафты з Беларусі ў Эстонію пры параўнанні паказчыкаў за 2021 і 2020 гады. 4 лютага 2022 года Эстонія абвясціла аб увядзенні дадатковых санкцый у дачыненні да Беларусі ў выглядзе прыпынення транзіту вугальнай нафты.

Пасля расследавання БРЦ і The Guardian улады Вялікабрытаніі замарозілі лонданскую маёмасць Саіда Гуцарыева, сына «кашалька» Лукашэнкі Міхаіла Гуцарыева, на 200 мільёнаў долараў.

У снежні 2022 года бізнесмена Саўлюса Гірчыса, які ўдзельнічаў у схеме нелегальнага продажу беларускага лесу ў ЕС праз Казахстан і Кыргызстан, у выніку расследавання БРЦ выключылі са сваёй палітычнай партыі.

Пасля сумеснага расследавання з Siena пра спосабы абыходу санкцый супраць Гродна Азот, Літва канфіскавала беларускія ўгнаенні на мільёны еўра і ўзмацніла меры кантролю на мяжы.

Праграмы
--------

* Навіны з Чалым
* Чалы: Эканоміка
* Weekly Top Fake (WTF) — штотыднёвае шоу, якое выкрывае фальшывыя навіны ў беларускіх і расійскіх СМІ. Праграма-падпісант кодэкса прынцыпаў Міжнароднай сеткі праверкі фактаў Інстытута Пойнтэра[en].

Узнагароды
----------

Журналісты БРЦ — лаўрэаты нацыянальнай прэміі «Вольнае слова» Беларускай асацыяцыі журналістаў за расследаванні ў 2018, 2019, 2020 і 2021 гадах. На «Вольным слове» у 2021 годзе каманда БРЦ атрымала першае месца ў катэгорыі «Аналітыка».

Зноскі
------

1. 1 2 3  Белорусские журналисты-расследователи продолжают работу из-за рубежа
2. ↑  Belarusian Investigative Center (англ.)(недаступная спасылка). Архівавана з першакрыніцы 11 ліпеня 2023. Праверана 11 ліпеня 2023.
3. ↑  Прызналі «экстрэмісцкім» Беларускі расследавальніцкі цэнтр
4. ↑  Беларускі расследавальніцкі цэнтр уступіў у GIJN
5. ↑  Беларусский расследовательский центр признан «экстремистской» организацией (руск.). *Reform.by* (15 верасня 2023).
6. ↑  The Belarus-Baltics trade war
7. ↑  The sanctioned oligarch’s son and a £160m London property empire
8. ↑  Lithuanian Politician gets Expelled from the Party after OCCRP Investigation
9. ↑  Lithuania Cracks Down on Sanction Evasion Schemes after OCCRP Investigation
10. ↑  Пра нас
11. ↑  Узнагароды

Спасылкі
--------

* Афіцыйны сайт
* Instagram
* Twitter

| ⛭Беларускія інтэрнэт-медыя |
| --- |
| 
* 34mag
* Abw.by
* Afn.by
* Av.by
* Banki24.by
* BelRetail.by
* Blizko.by
* CityDog
* Dev.by
* Lixtar Media
* MOST Media
* Myfin.by
* Office Life
* Onliner.by
* PALATNO Media
* Press Club Belarus
* Realt.by
* Reform.by
* Sputnik Беларусь
* Telegraf.by
* Tribuna.com
* TUT.BY
* Zerkalo

* Беларускі партызан
* Беларускі расследавальніцкі цэнтр
* Белліт
* Белорусы и рынок
* БелНовости
* Белновости
* Белсат
* Будзьма беларусамі!
* Еўрарадыё
* Маланка Медиа
* Медиазона Беларусь
* МотолькоПомоги
* Наша Ніва
* НВ-ОНЛАЙН
* Новы Час
* План Б
* Прессбол
* Про бизнес
* Радыё Рацыя
* Радыё «Свабода»
* Радыё Ўнэт
* Салідарнасць
* Смартпресс
* СНплюс
* Сойка
* Точка BY

 |

|  |  |
| --- | --- |
| ⚙️   У сацыяльных сетках | Twitter |
| Фота, відэа і аўдыё | Instagram |